Katikkiro wa Buganda Charles Peter Mayiga asabye abantu mu Buganda ne Uganda yonna naddala abavubuka okukuuma ebyedda nébyafaayo,babifuneko eby’okuyiga neeri emirembe egirijja.
Abantu abenjawulo boolesezza ebika by’emmotoka enkadde n’ebintu ebirala, nga mulimu n’ebisoba mu myaka 60 naye nga bikyakozesebwa bulungi ddala.
Emmotoka enkadde zezisinze okukwata abantu omubabiro mu mwoleso mawuuno ogukulembeddemu okujjukira amatikkira gÉmpalabwa ogubumbujjira mu Lubiri e Mengo.
Omwoleso guno guyitibwa the annual coronation vintage show, ng’ogwomwaka guno guwagiddwa centenary bank.
Emmotoka zino enkadde zikungaanidde ku Uganda Museum gyezisimbudde mu luseregende neziyita mu Kampala olwo nezoolekera mu Bulange e Mengo ne mu Lubiri ewali omwoleso gwazo.
Omwoleso guno guliyo olwaleero ku lwomukaaga n’enkya ku Sunday.
Katikkiro asabye abantu mu Buganda okwongera okwettanira okumanya nga bayita mu myoleso, kibayambe okumanya obuvo nÓbuddo bwa Buganda ne Uganda.
Omulamuzi mu kooti ejulirwaamu Geofrey Kiryabwire yoomu ku boolesezza emmotoka enkadde, era ayolesezza emmotoka gyeyasikira ku kitaawe.
Omulamuzi Kiryabwire alabudde abavubuka abeefunyiridde okutunda ebyobusika, nti bakola kikyamu.
Dr.Edward Kayondo nga yoomu ku boolesezza emmotoka ezimaze emyaka egisoba mu 60, agambye ali ku kaweefube owookugula mmotoka ezedda, kyokka nakiikira abavubuka ensingo abakola ogwokutema sigiri okuva mu mmotoka enkadde.
Ssemwanga Emmanuel nga yakulembeddemu okutegeka omwooleso guno mu Lubiri agambye nti waliwo obwetaavu okuzimba amakaddiyizo gébintu ebyenjawulo mu Buganda, kubanga biriko ebyokuyiga bingi.
Waliwo aboolesezza emmotoka nga zirina ennamba mpya, wabula nga nazo endabika yaazo esamaaliriza.
Waliwo omuvubuka abuzeeko akatono okukaaba amaziga , bwasanze mmotoka zino ku kkubo nazewuunya, era netegeeza nti babadde ne mmotoka eyali eya jjajjaabwe gyebaatunz3 wiiki emu eyise, nga bagenda kugikolamu ssefuliya.
Amatikkira ga Ssaabasajja Kabaka ag’omulundi ogwa 29 zakubeera mu Lubiri e Mengo nga 31 July,2022.
lug_Latn lug_Latn lug_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn